stanford-oval/wikipedia huggingface dataset:
דנית ברביבאי
הערות שוליים

↑  אלכסנדרה לוקש וניר כהן, ההורים זועמים: "הגנים לא יחויבו להציב מצלמות", באתר ynet, 3 ביולי 2018
↑  רזי ברקאי, יור פורום הגננות: חיי התינוקות עד גיל שלוש - הפקר, באתר גלגלצ
↑  ילדים מתנדבים בקהילה | תרומה לקהילה בקדימה צורן | דנית ברביבאי, באתר פורטל קדימה צורן
↑  דנית ברביבאי, ‏המפלגות שרוצות לחולל שינוי חייבות לחרות על דגלן טיפול בסוגיית החינוך מגיל לידה עד 3, באתר מעריב אונליין, 20 ביולי 2022
↑  דנית ברביבאי מובילת הקואליציה לחינוך מלידה מתארחת אצל פאולה וליאון., נבדק ב-2023-03-23
↑  אתמול התקיים דיון נוסף בעניין תקנות המידע הפלילי. הנושא המרכזי לגביו נתתי דגש הינו פרק הזמן במסגרתו חובה למסור מידע מהמרשם הפלילי בעבור תיקים תלויים... | By דנית | Facebook, באתר www.facebook.com
↑  Danit Shoshan Bar-bivay, היום הגענו לועדת החינוך והצפנו את האתגרים המשמעותיים אשר כוללים בין היתר את יישום המלצות ועדת הסל, העלאת שכר המטפלות ועוד, באתר Facebook
↑  דנית מתארחת בתוכנית פותחים בוקר, באתר www.facebook.com
↑  דנית ברביבאי מנכ"לית פורום מעונות היום כאן 11, נבדק ב-2023-03-26
↑  דנית ברביבאי אצל פאולה וליאון 26/02/2023, נבדק ב-2023-03-23
↑  מחאת ההורים נגד הסייעות בגן, באתר Facebook
↑   דנית ברביבאי מתארחת אצל פאולה ולאון, סרטון בערוץ "דנית טוהר ברביבאי", באתר יוטיוב (אורך: 03:13)
↑  דנית ברביבאי היא המנכ"לית הנכנסת לפורום מסגרות הגיל הרך בישראל, באתר וואלה, 4 בינואר 2023
↑  עידן יוסף, סמוטריץ יחתום על ההמלצה לייקור מעונות היום, באתר News1 מחלקה ראשונה, 20 בפברואר 2023
↑  דנית ברביבאי, שמתמודדת לראשות קדימה צורן: "אשנה את סדרי העדיפויות", אלון א, 4 ביולי 2023
↑  ליאורה גולדנברג-שטרן, ‏אחרי ההודעה על גירושין: זה הצעד הבא של נסלי ברדה, באתר מעריב אונליין, 21 ביולי 2023
האי טאוור

| --- | --- |

מפת ארץ גרהאם, האי טאוור מספר 16 במפה
 נתונים גאוגרפיים
 מיקום:  מצר ברנספילד 
 קואורדינטות:  63°34′00″S 59°50′00″W﻿ / ﻿63.566666666667°S 59.833333333333°W﻿ / -63.566666666667; -59.833333333333
 שטח:  16 קילומטר רבוע
 אורך:  7.1 קילומטר
 רוחב:  4.9 קילומטר
 נתונים מדיניים
 אוכלוסייה:  0
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההאי טאוור(למפת חצי האי האנטארקטי רגילה) בסיס חנרל ברנרדו אוהיגינס ריקלמההאי טאוור(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהאי טאוור(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהאי טאוור
 
האי טאוור (באנגלית: Tower Island) הוא אי אנטארקטי שאורכו 9 ק"מ, ושיאו בגובה 305 מטרים מעל פני הים. האי מצוי 37 קילומטרים צפונית מזרחי לאי טרינטי, בקצה הצפון מזרחי של ארכיפלג פאלמר, סמוך לחצי האי האנטארקטי. בסמוך לחופו המערבי של האי מצויים סלעי פרל.
היסטוריה > מקור השם

שמו של האי ניתן לו ב-30 בינואר 1820 על ידי אדוארד ברנספילד מהצי המלכותי, אשר תיאר אותו כ"אי עגול". השם אומץ רשמי ב-1 בינואר 1947.
הערות שוליים

↑  מידע גאוגרפי
↑  מידע היסטורי על האי טאוור
| איים בארכיפלג פאלמר |
| --- | --- | --- |
| איים | אבוט • אולין • אומגה • אטא • אלפא • אלקה • אונוור • אפסילון • בראבנט • בוב • גאנד • גלארוס • דייוויס • דינק • דלתא • דרים • הארי • וינצקה • טאוור • למדא • לייז' • לקוואנט • פמפה |  |
| קבוצות איים | איי אומיקרון • איי טטראד • איי כריסטיאניה • איי מלכיור • איי סיגמא • איי פאי • איי פסי |  |
| איונים | סלע גריינדר |  |
דניאל קלנר

| --- | --- |
אין תמונה חופשית
 לידה:  9 במאי 1895 צ'ונגראד, הונגריה 
 פטירה:  3 במרץ 1955 (בגיל 59) בודפשט, הרפובליקה העממית ההונגרית 
 מקום קבורה:  בית הקברות היהודי ברחוב קוזמה 
 לימודי רפואה:  אוניברסיטת אטווש לוראנד, בית הספר לרפואה שבאוניברסיטה הגרמנית בפראג 
 תפקידים:  רופא, רופא ספורט, רופא פנימי, נוירולוג 
 
דניאל קלנר (בהונגרית: Kellner Dániel;‏ צ'ונגראד, 9 במאי 1895 – בודפשט, 3 במרץ 1955) היה דוקטור לרפואה (MD) יהודי-הונגרי, רופא פנימי ונוירולוג, המקים והמארגן של שירותי רפואת הספורט בהונגריה ומייסד ענף המקצועות הרפואיים. הוא היה הרופא הראשי של בית החולים לספורט בבודפשט.
קורות חייו

דניאל קלנר נולד במשפחה יהודית כבנם של הסוחר פרנץ קלנר ושל רוזה אנגל. הוא השלים את לימודיו התיכוניים בגימנסיה בסגד ולאחר מכן הפך לסטודנט לרפואה באוניברסיטת בודפשט (שמה היום אוניברסיטת אטווש לוראנד). הוא שירת בחזית המזרחית הרוסית במלחמת העולם הראשונה. קיבל את התואר ברפואה ב-1920, ולאחר מכן התמחה בקליניקה פנימית מספר 2 של האוניברסיטה בבודפשט ואחר כך היה רופא פנימי בבית חולים. משנת 1942 (בשל יהדותו) עבד בבית החולים לילדים של הקהילה היהודית של פשט. במקביל לפעילות הרפואית הפעילה שלו הוא עסק רבות גם בעבודת מחקר. שרד את שואת יהודי הונגרי וב-1945 הקים וארגן את המרפאה הראשונה לרפואת ספורט פנימית ולרפואת ספורט כירורגית. משנת 1946 היה מנהל מחלקת בריאות הספורט במיניסטריון הרווחה ההונגרי, לימים הרופא הראשי של בית החולים לספורט, שהוקם על ידי הפרדתו מבית החולים הממלכתי ברחוב אלקוטאש. כמו כן היה המזכיר הכללי של קבוצת המומחים לרפואת ספורט של איגוד עובדי הבריאות. הוא נשא הרצאות רבות, כתב ותירגם מאמרים טכניים וספרים בנושא בריאות ספורט.
הוא היה המייסד, העורך הראשי וחבר מערכת קבוע של:
כתב העת "רופא הספורט" (Sportorvos) (1947–1933),
משנת 1945 היה חבר בוועדת העריכה של "עיתון הרופאים" (Orvosok Lapja)
בצעירותו היה חבר ונשיא אגודת הסטנוגרפים של סגד וזכה בפרסים רבים כסטנוגרף.
ב-1955 מונה כחבר בוועדת הבריאות הראשית של המועצה המדעית לחינוך גופני.
אשתו הייתה מרתה אמברוש (1899–1950), בתם של ד"ר אנדרה אמברוש ושל אילונה בֶּרֶגִי, איתה התחתן ב-20 בינואר 1925 בארז'בטווארוש, בודפשט.
קלנר הובא למנוחות בבית הקברות היהודי ברחוב קוזמה.
מחקריו ופרסומיו העיקריים

בשפת המקור:
Mit kell a sportolónak saját testéről tudnia? A sport orvosi vonatkozásai (Budapest, 1928)
A here lokális ingertherapiája (Budapest, 1936)
A Nobel-díjas orvosok élete és munkássága (Budapest, 1937, 2. bővített kiadás: Budapest 1939)
Sportegészségügyi ismeretek az általános iskolai tanerők részére (Budapest, 1948)
Az egyes sportágak egészségügyi jelentősége (Az általános iskolai tanerők, sportoktatók és sportolók számára, Budapest, 1950)
Munka, pihenés, sport (Budapest, 1952)
Sportegészségügyi ismeretek: a sport orvosi vonatkozásai: edzők, sportoktatók és sportolók részére (Bíró Andrással, Budapest, 1954)
בתרגום לעברית:
מה ספורטאי צריך לדעת על גופו? היבטים רפואיים של ספורט (בודפשט, 1928)
טיפול בגירוי מקומי של האשך (בודפשט, 1936)
חייהם ופועלם של הרופאים זוכי פרס נובל (בודפשט, 1937, מהדורה שנייה מורחבת: בודפשט 1939)
ידע בבריאות ספורט למורים בבית ספר יסודי (בודפשט, 1948)
החשיבות הבריאותית של ספורט פרטני (עבור מורים בבית ספר יסודי, מדריכי ספורט וספורטאים, בודפשט, 1950)
עבודה, מנוחה, ספורט (בודפשט, 1952)
ידע בבריאות ספורט: היבטים רפואיים של ספורט: למאמנים, מדריכי ספורט וספורטאים (עם אנדראש בירו, בודפשט, 1954)
לקריאה נוספת

Adatai a Petőfi Irodalmi Múzeum katalógusában (נתוניו במוזיאון הספרותי פטפי)
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי של רופאים הונגרים)
הערות שוליים

↑  "Születési bejegyzése a csongrádi izraelita hitközség születési akv. 8/1895. folyószáma alatt". נבדק ב-2021-03-02.
↑  "Kellner Dániel elhunyt". Magyar Nemzet. 1955-03-05. p. 4. נבדק ב-2021-03-02.
↑  Nagy Gyöngyi (2019). „A zsidó lakosság igen hazafias” (PDF). הודמזוושרהיי: Tornyai János Múzeum és Közművelődési Központ – Emlékpont. ISBN 978-963-7379-54-3. נבדק ב-2021-03-02.
↑  "Házasságkötési bejegyzése a Budapest VII. kerületi polgári házassági akv. 80/1925. folyószáma alatt". נבדק ב-2021-03-02.
הדום

הדום לרגליים
הֲדוֹם הוא רהיט שנועד לתמיכה ברגלי אדם, היושב על כיסא או כורסה.
תיאור כללי

ההדום מהווה חלק ממערכת ישיבה, כאשר הוא מצורף לכיסאות וכורסאות. השימוש הנפוץ להדום הוא לתמיכה בהנחת הרגליים עליו כך שיהיו מוגבהות בזמן ישיבה. להדום לרוב מבנה אופייני של שרפרף נמוך בעל רגליים קצרות, חסר משענת והוא מרופד ועשוי להכיל מילוי מחומרים רכים למען הנוחות.
יחד עם זאת, על אף שהשימוש העיקרי הוא לתמיכה ברגליים, רבים ההדומים שנועדו מראש או שבדיעבד השימוש בהם הוא לצרכים נוספים, כגון כיסא נמוך, מקום לישיבה או אף מקום אחסון בתוך ההדום. להדום אף תפקיד נוסף והוא לעיצוב, יופי ונוי.
ראו גם

כיסא
דרור ורמן

| --- | --- |

 לידה:  22 בינואר 1960 (בן 65) 
 ענף מדעי:  היסטוריה, היסטוריה של איזור, זהות 
 מקום לימודים:  האוניברסיטה העברית בירושלים  אוניברסיטת תל אביב 
 מוסדות:  האוניברסיטה העברית בירושלים (1 ביולי 2008)  אוניברסיטת פרינסטון  המכללה האקדמית תל אביב-יפו  האוניברסיטה העברית בירושלים 
 
דרור ורמן (נולד ב-22 בינואר 1960) הוא היסטוריון ישראלי ופרופסור מן המניין באוניברסיטה העברית בירושלים, שם הוא שימש כדקאן של הפקולטה למדעי הרוח. בשנים 2020-2024 כיהן ורמן כנשיא המכללה האקדמית תל אביב-יפו.
ביוגרפיה

דרור הוא בנו של יעקב ורמן, מבכירי הביולוגים בישראל ופרופסור באוניברסיטה העברית. ורמן סיים תואר ראשון באוניברסיטה העברית בשנת 1986, תואר שני מאוניברסיטת תל אביב בשנת 1987 ודוקטורט מאוניברסיטת פרינסטון בשנת 1993.
בשנת 1995 יצא ספרו Imagining the Middle Class: The Political Representation of Class in Britain, בהוצאת אוניברסיטת קיימברידג', העוסק בהתגבשות מעמד הביניים בבריטניה במאות ה-18 וה-19 בעקבות המהפכה התעשייתית.
בשנת 2004 יצא ספרו The Making of the Modern Self, בהוצאת אוניברסיטת ייל, בו הוא בוחן כיצד התגבשה התודעה של הזהות העצמית באירופה במאה ה-18 והשימוש בקטגוריות של מין, גזע ומעמד לתיאור הזהות העצמית.
בשנים 2014–2018 כיהן ורמן כדקאן הפקולטה למדעי הרוח באוניברסיטה העברית, בשנים 2020-2024 כיהן כנשיא המכללה האקדמית תל אביב-יפו.
ורמן מתגורר ביפו עם בת זוגו, האמנית רוני טהרלב.
מספריו

דרור ורמן, הבוכרים ושכונתם בירושלים, הוצאת יד יצחק בן-צבי, 1991
The Making of the Modern Self. New Haven, CT: Yale University Press, 2004.
The Age of Cultural Revolutions: Britain and France, 1750-1820, edited with Colin Jones. Berkeley: The University of California Press, 2002.
Imagining the Middle Class: The Political Representation of Class in Britain, c. 1780-1840. Cambridge, UK: Cambridge University Press, 1995.
Capturing the Holy Land: Mendel John Diness and the Origins of Photography in Jerusalem. Cambridge, MA: Harvard Semitic Museum, 1993.
הערות שוליים

↑  דרור ורמן, באתר האוניברסיטה העברית, הפקולטה למדעי הרוח
↑   דרור ורמן, מצב מדעי הרוח בישראל מאתגר אך רחוק מלהיות משברי, באתר הארץ, 6 באוגוסט 2020
↑  פרופ' דרור ורמן - נשיא האקדמית תל־אביב-יפו, באתר המכללה האקדמית תל אביב יפו
↑  המכללה האקדמית תל אביב יפו במינוי בכיר - זו הנשיאה החדשה, באתר אייס, 20 באוגוסט 2024
| --- | --- |
בקרת זהויות :  NLI: 987007269617905171  PLWABN: 9810636856605606  BnF: cb13475273p (data)  GND: 1072416565  ISNI: 0000 0001 1570 8384  LCCN: n83179027  NKC: zmp20231206338  NTA: 142129976  ORCID: 0000-0002-1381-7824  SUDOC: 035123095  VIAF: 54295579   WorldCat (עם VIAF): 54295579 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
בטיחות אש

ציוד בטיחות אש באתר בנייה בסין
אובדן רכוש כתוצאה מהצתה.
בטיחות אש (באנגלית: Fire safety) היא מערכת של תקנות, כללים, הוראות ושיטות עבודה סדורות שנועדו לצמצם הרס, מוות ופציעות שנגרמים כתוצאה משרפה ואש בלתי מבוקרת. אמצעי בטיחות אש כוללים גם כללים והוראות שנועדו למנוע התלקחות אש בלתי מבוקרת, וכאלה המשמשים להגבלת התפשטותה והשפעותיה הבלתי רצויות של שרפה לאחר תחילתה, הסכנות הנובעות משרפה, מניעת מצב שמגביר את הסבירות לשרפה או עלול לעכב בריחה ומילוט במקרה של שרפה.
אמצעי בטיחות אש כוללים גם את הכללים וההוראות שעל פיהם יש לנהוג כשמתכננים בניית מבנים או כללים שיש ליישם במבנים שכבר נבנו, וכאלה שיש ללמד את דיירי ומשתמשי הבניין.
מרכיב בטיחות אש הוא מרכיב נדרש בבטיחות מבנים. האחראים על בקרת הפרות בטיחות אש, הדרכה וחינוך תלמידים בבתי הספר בנושאי בטיחות אש נקראים קציני מניעת אש או קציני בטיחות אש. קציני בטיחות אש הם אלה הקולטים, המלמדים והמאמנים את לוחמי האש.
אלמנטים במדיניות בטיחות אש בבניינים

מדיניות בטיחות אש בבניינים, מתחילה בשלבי התכנון, הבנייה ולאורך כל חיי הבניינים. חוקי הבנייה נחקקים על ידי הממשלות והרשויות המקומיות, כדי להבטיח שהמאפיינים החיוניים של בטיחות אש יכללו בשלבי התכנון והבנייה של בניינים על מנת להבטיח שרכיבים החיוניים בבניינים יתממשו, כגון יציאות אש וחירום נאותות, שילוט ופרטי בנייה כגון חוסמי אש, דלתות אש, חלונות וקירות העמידים באש. בטיחות אש כוללת גם תקנות בנושאי בטיחות חשמל במבנים כדי למנוע התחממות יתר של החיווט החשמלי או הציוד החשמלי, ובכך להגן מפני התלקחות הנגרמת כתוצאה מתקלות חשמליות.
תקנות בטיחות אש מסדירות גם את דרישות התפוסה המרבית במבנים ציבוריים כגון תיאטראות או מסעדות וכדומה. תקנות בטיחות אש עשויות לדרוש התקנת מטפים ניידים בתוך בניין, או דרישה להתקנת ציוד לגילוי וכיבוי אש שיותקנו באופן קבוע בבניינים כגון מערכת ספרינקלרים לכיבוי אש, מערכת גילוי עשן ומערכת אזעקה המתריעה על פריצת אש.
הרשויות המקומיות המופקדות על בטיחות אש עשויות לערוך בדיקות וביקורות שוטפות על מנת לוודא את קיום התקנות המתייחסות לפריטים כמו יציאות חירום ואש, שילוט תקין, מטפים פונקציונליים מהסוג הנכון במקומות נגישים ואחסון וטיפול נאותים בחומרים דליקים. בהתאם לתקנות, במידת הצורך לאור הבדיקות לבטיחות אש רשאים קציני בטיחות האש להוציא צווים לנקיטת פעולות נדרשות לתיקון התקלות המתגלות בתחום בטיחות האש, או סגירתו של בניין או עסק עד שיעמדו בדרישות בטיחות האש.
בעלים ומנהלים של בניינים צריכים ליישם את מדיניות בטיחות האש תוך נקיטת פעולות נוספות. לדוגמה, מפעל תעשייתי צריך לייעד ולהכשיר עובדים מסוימים ככוח כיבוי אש ראשוני. על המנהלים להבטיח שהבניינים המנוהלים על ידם עומדים בתקנות הפינוי בשעת דלקה. מדיניות בטיחות אש מכתיבה הכשרה ומודעות של דיירי בניינים והמשתמשים בהם כדי למנוע טעויות ברורות בשעת שרפה, כגון פתיחת דלתות אש. מוסדות חינוך, מחויבים לערוך תרגילי כיבוי במרווחי זמן קבועים לאורך כל השנה.
גורמי סיכון נפוצים להצתת שרפות

סכנות שריפה נפוצות הן:
שרפות במטבחים, מבישול ללא השגחה, שרפות שומנים/מחבת צ'יפס.
מערכות חשמל המתחממות כתוצאה מעומס יתר, או מתוחזקות בצורה גרועה או פגומה.
אזורי אחסון של חומרים דליקים עם הגנה בלתי מספקת.
חומרים דליקים ליד ציוד שיוצר חום, להבה או ניצוצות.
נרות, עששיות ועוד בהם מתקיימות להבות פתוחות.
עישון (סיגריות, סיגרים, מקטרות, מציתים וכו'.)
ציוד המייצר חום באמצעות חומרים דליקים (למשל תנור נפט).
נוזלים ואירוסולים דליקים.
ממיסים דליקים (וסמרטוטים ספוגים בממס) מונחים בפחי אשפה סגורים.
ארובות אחים לא נקיות.
מכשירי בישול – כיריים, תנורים.
מכשירי חימום – קמינים, תנורי עצים, תנורים, דוודים, תנורי חימום ניידים, דלקים מוצקים.
מכשירי חשמל ביתיים – מייבשי כביסה, מגהצים מסתלסל, מייבשי שיער, מקררים, מקפיאים, דוודים.
חיווט חשמלי במצב גרוע.
סוללות דולפות/ פגומות.
מקורות הצתה אישיים – גפרורים, מצתים.
ציוד אלקטרוני וחשמלי.
ציוד בישול חיצוני – מנגל.
כללים

בארצות הברית, "קוד האש" (או קוד מניעת שרפות או קוד בטיחות אש) הוא מערכת כללים שאומצה על ידי הממשל הפדרלי, המדינות והרשויות המקומיות. הוא נאכף על ידי קציני מניעת שרפות מתוך תחנות כיבוי האש העירוניות. הקוד קובע דרישות מינימום למניעת סכנות שרפה ופיצוץ הנובעות מאחסון, טיפול או שימוש בחומרים מסוכנים, או מתנאים מסוכנים אחרים. כללי בטיחות אש מהווה חלק מכללי הבנייה. קוד האש נועד בראש ובראשונה למניעת שרפות, להבטיח שההכשרה והציוד הנדרשים לכיבוי אש יהיו בהישג יד וכמוכן גם יהיו משולבות בתוכניות של הבניינים, לרבות בתוכניות הבסיסיות שנקבעות על ידי האדריכלים, ושלא יופרו במהלך הבנייה. קוד האש מתייחס גם לדרישות בדיקה ותחזוקה של אמצעי מיגון האש השונים על מנת לשמור עליהם בצורה מיטבית.
כללי בטיחות אש טיפוסיים כוללים סעיפים מינהליים המכתיבים תהליך לקביעת הכללים והאכיפה, סעיפים מהותיים העוסקים בציוד כיבוי אש, סיכונים מיוחדים כגון מכולות והובלה של חומרים דליקים, כללים ספציפיים עבור תפוסה מסוכנת של מבנים, תהליכים תעשייתיים, תערוכות ועוד.
הסעיפים קובעים את הדרישות לקבלת היתרים ואת אמצעי הזהירות הספציפיים שיש לנקוט כדי לעמוד בדרישות ובהיתרים. לדוגמה, מופע זיקוקים נדרש להגיש בקשה על ידי איש מקצוע מורשה בתחום הפירוטכניקה, תוך מתן המידע הדרוש לרשות המנפיקה כדי לקבוע אם המקום יכול לעמוד בדרישות הבטיחות. לאחר מתן ההיתר, רשאית הרשות לבדוק את האתר ולפקח על הבטיחות במהלך המופע ובסמכותה להפסיק את פעילות המקום/האתר, כאשר מפקח מטעמה מוצא שנעשה שימוש בנהלים בלתי מאושרים, או בלתי מספקים או כאשר מתעוררים מפגעים בלתי צפויים.
חינוך הציבור לבטיחות אש

לרוב תחנות כיבוי אש בארצות הברית יש תוכניות הדרכה לחינוך לבטיחות אש (אנ').
תוכניות למניעת שרפות עשויות לכלול, ביקורים בבתי ספר כדי לסקור נושאים מרכזיים בתחום בטיחות אש עם התלמידים ויישום תוכניות לאומיות מוכרות כגון "NFPA S "Risk Watch (אנ') ו"למד לא לשרוף".
כל התוכניות כוללות גם מסרים למניעת פציעות באופן כללי, בטיחות, מניעת שרפות ומילוט במקרה של שרפה. ברוב המקרים נציג מכבי האש נחשב למומחה ומצופה ממנו להציג מידע באופן המתאים לכל שכבת גיל.
חינוך הציבור לבטיחות אש > קהלי יעד

לפי מינהל הכבאות של ארצות הברית, צעירים מאוד וקשישים נחשבים לאוכלוסיות "בסיכון". קבוצות אלו מייצגות כ-33% מהאוכלוסייה. על כן עדיפות ההדרכות מיועדות להם.
תוכנית בטיחות אש של בניין

תוכנית בטיחות אש של בניין חייבות לעמוד בכל הכללים הנדרשים במדינה. בדרך כלל בעל הבניין הוא האחראי על הכנת תוכנית בטיחות אש. בניינים הנדרשים להתקין מערכות חירום משוכללות עשויים להידרש להסתייע ביועץ בטיחות. לאחר הכנת התוכנית, היא מוגשת לאישור לפקיד הכבאות או לרשות בעלת סמכות שיפוט לאישור. לאחר אישור תוכנית בטיחות האש, בעל הנכס אחראי על יישום התוכנית וההכשרה של כל הצוות (במידה ונדרשת) בתפקידיהם בשעת חירום. אחריותו של הבעלים גם לוודא שכל המבקרים והצוות יידעו מה לעשות במקרה של שרפה. בשעת חירום או שרפה, עותק של תוכנית בטיחות האש המאושרת חייב להיות זמין לשימוש מפקד לוחמי האש המגיב.
תוכנית בטיחות אש של בניין > מבנה תוכנית בטיחות אש

מידע ליצירת קשר
מידע על מיקום שסתומי מים וגז
מידע על מיקום המפסק הראשי של מערכת החשמל
מיקום עמדות כיבוי אש וברז כיבוי אש
בעיות גישה
חומרים מסוכנים מאוחסנים
מיקום אנשים עם צרכים מיוחדים
חיבורים למערכת ספרינקלרים
פריסה, שרטוט ותוכנית האתר של הבניין
לוחות זמנים לתחזוקה של מערכות בטיחות חיים ואש
הכשרת כוח אדם ונוהל תרגילי אש
נקודות ואזורים בטוחים בבניין ("אזורי מחסה")
תוכנית בטיחות אש של בניין > שימוש בתוכניות בטיחות אש

תוכניות בטיחות אש הן כלי שימושי עבור לוחמי האש. הן מנגישות להם מידע קריטי אודות הבניין שאליו יצטרכו להיכנס. באמצעות תוכניות בטיחות אש, יכולים לוחמי האש לאתר ולמנוע סכנות אפשריות כגון אזורי אחסון של חומרים מסוכנים וכימיקלים דליקים. בנוסף לכך, יכולות תוכניות בטיחות אש לספק מידע מיוחד למקרה של שרפה בבית חולים, כמיקומה של המחלקה לרפואה גרעינית וכדומה. בנוסף, תוכניות בטיחות אש גם משפרות מאוד את בטיחות הכבאים. לפי FEMA (הסוכנות הפדרלית לניהול מצבי חירום) 16% מכלל מקרי המוות של לוחמי האש בשנת 2002 התרחשו עקב קריסה מבנית או משום שהלוחמים הלכו לאיבוד. תוכניות בטיחות אש יכולות להדגיש ולהציג שרטוטים של כל סכנה מבנית אפשרית, כמו גם לתת ללוחם האש מידע היכן מיקומה בבניין.
תוכנית בטיחות אש של בניין > דיגיטציה של תוכניות בטיחות אש

כפי שצוין, עותקי תוכניות בטיחות האש המאושרות צריכות להיות זמינות לשימוש לוחמי האש המגיבים. עם זאת, זה לא תמיד המצב. כל תוכניות בטיחות האש הישנות היו מאוחסנות על גבי עותקים מנייר בתחנות כיבוי האש. הבעיה באחסון שכזה היא מיון ואחסנת התוכניות הללו והקושי לעדכן אותן. כתוצאה מכך, רק למחצית מהמבנים הנדרשים קיימות תוכניות אש, ומתוכן רק כ-10% מעודכנות. בעיה זו נפתרה באמצעות דיגיטציה של תוכניות האש. תוכניות בטיחות האש הדיגיטליות מאוחסנות במסד נתונים וניתן לגשת אליהם באופן אלחוטי באתר בו פועלים לוחמי האש והן הרבה יותר פשוטות לעדכון על ידי בעלי הבניינים.
ביטוח

שרפה היא אחד האיומים הגדולים ביותר על רכוש, הגורם הפסדים שמסתכמים במיליארדי דולרים בכל שנה. בשנת 2019 לבדה, הסכום הכולל של הנזק לרכוש בארצות הברית כתוצאה משרפות עמד על 14.8 מיליארד דולר. חברות ביטוח בארצות הברית אחראיות לכיסוי פיננסי של אובדן מנזקי שרפה ונוקטות אמצעים לניהול הסיכונים הכרוכים בכך. רוב חברות הביטוח המסחריות שוכרות מומחה בקרת סיכונים שתפקידו העיקרי לסקור את הרכוש המבוטח כדי להבטיח עמידה בתקני NFPA, להעריך את רמת הסיכון הנוכחית של הנכס ולהמליץ על הפחתת ההסתברות לאובדן משרפה. בנוסף, חברות הביטוח מחייבות עמידה בכל כללי בטיחות האש, ובמקרה שיוכח שמבנה בו פרצה שרפה לא עמד בכללים אלו (למשל אי ביצוע בדיקות תקופתיות) עלולות לסרב לכסות את הנזק, בטענה להפרה בסיסית של תנאי הפוליסה.
בטיחות אש בישראל

בישראל נמצאים כל נושאי בטיחות אש והצלה תחת סמכותה של הרשות הארצית לכבאות והצלה בפיקודו ובניהולו של נציב כבאות והצלה, אשר כפופים למשרד לביטחון פנים.
על רקע הממצאים בנוגע לכמות הדליקות הנגרמות מדי שנה בישראל, הוכרה הבעייתיות שקיימת במבנים רבים במדינה, במשרדים ובבתי עסק בהם יש ריכוז אוכלוסייה רב במבנה אחד. בשנת 2008 עודכנו תקנות התכנון והבנייה (בקשה להיתר, תנאים ואגרות), תש"ל-1970 (תיקון מספר 3 לתקנה 11 א' לתקנות התכנון והבנייה). התקנה קבעה את הצורך בתוכנית בטיחות אש, בקיום נספח אמצעים, על מנת למזער את מספר הדליקות ולדאוג להיערכות מוקדמת לאירועי שרפה. באותה שנה הוגשו בכנסת הצעות לרפורמות בכל נושאי בטיחות אש והצלה בישראל הקוראות להעביר את נושא בטיחות האש תחת סמכותה של הרשות הארצית לכבאות והצלה בפיקודו ובניהולו של נציב כבאות והצלה ולהכפיף אותם למשרד לביטחון פנים. ב-8 באוגוסט 2012 נחקק בכנסת חוק הרשות הארצית לכבאות והצלה שמסדיר את שרותי הכבאות בישראל, את המבנה הארגוני והסמכויות. במסגרת החוק, ב-8 בפברואר 2013 הוקמה הרשות הארצית לכבאות והצלה הכפופה למשרד לביטחון פנים.
ראו גם

מידול האינפורמציה של המבנה
פינוי חירום
תרגול כיבוי אש
לוחם אש
הערות שוליים

↑  lifesafetydev. "Fire Safety". Life Safety Systems (באנגלית). נבדק ב-2020-11-12.
↑  "Planning, Drawing & Designing". matrixfireengineers.com. נבדק ב-2020-11-12.
↑  "Fire Safety". Fire Protection Specialists. אורכב מ-המקור ב-19 בינואר 2014. נבדק ב-17 בינואר 2014. {{cite web}}:  (עזרה)
↑  "Articles - Fire Code | Safety Media Inc". safetymedia.com. נבדק ב-2020-11-12.
↑  NFPA eLearning On-line catalog
↑  "September 2011". Magazine (באנגלית). נבדק ב-2020-11-06.
↑  American, Jerry, "Fire Safety Disaster", Canadian Healthcare Facilities Volume 28 Issue 3, ed Amie Silverwood. Spring 2008, 26.
↑  Fire Fighter Fatalities in the U.S. in 2002. Fema, U.S. Department of Homeland Security, July 2003
↑  "Canadian firm generates digital fire safety plans", Building Strategies, ed. Susan Maclean. Spring 2007, 14
↑  "NFPA report - Fire loss in the United States". www.nfpa.org. נבדק ב-2020-10-21.
↑  "13-2099.02 - Risk Management Specialists". www.onetonline.org. נבדק ב-2020-10-22.
1 2  תוכנית בטיחות אש, באתר Safety Effect, ‏2020-01-05
↑  החוק הרשות הארצית לכבאות והצלה, בספר החוקים של מדינת ישראל
↑  חוק הרשות הארצית לכבאות והצלה, באתר הרשות הארצית לכבאות והצלה
↑  חוק הרשות הארצית לכבאות והצלה, תשע"ב-2012, באתר www.nevo.co.il
| --- | --- |
בקרת זהויות :  NKC: ph241645 
מדרגות מילוט חיצוניות בבניין ציבורי בהולנד.
שימוש לא נכון ותחזוקה לקויה של כיריים גז יוצרים לרוב סכנות אש.
דוגמה להפרת בטיחות אש בארצות הברית
מטף כיבוי בבית ספר ציבורי
ילדים מפנים בניין עשן כדרך ללמוד בטיחות אש
חברי מחלקת האש של שירות היערות של ארצות הברית מלמדים ילדים בטיחות אש
תוכנית מילוט אש של מלון בטאיוואן.
טנק 300

| --- | --- |

 מאפיינים כלליים
 נקרא גם:  ויי טנק 300
 יצרן:  ויי – עד אפריל 2021 טנק – מאפריל 2021
 שנות ייצור:  2020 – הווה
 הרכבה:  הרפובליקה העממית של סין הרפובליקה העממית של סין
 חברת אם:  גרייט וול מוטורס
 סיווג:  רכב שטח
 מרכב:  SUV
 אורך:  4,760 מ"מ
 רוחב:  1,930 מ"מ
 גובה:  1,903 – 1,927 מ"מ
 משקל:  2,050 – 2,150 ק"ג
 בסיס גלגלים:  2,750 מ"מ
 מפרט טכני
 מנוע:  מנוע בנזין בנפח 2.0 ליטר טורבו המספק 227 כ"ס ב-5,500 סל"ד
 הילוכים:  תיבת הילוכים אוטומטית בעלת שמונה הילוכים
 מהירות מרבית:  170 קמ"ש
 תאוצה:  9.5 שניות
 צריכת דלק:  9.3 ליטר ל-100 ק"מ
טנק 300 (באנגלית: TANK 300; במנדרינית תקנית: 坦克) הוא רכב שטח במרכב SUV, עם חמישה מקומות ישיבה, שמיוצר על ידי טנק משנת 2020. משנת 2020 עד אפריל 2021 שבה השיקה גרייט וול מוטורס את המותג טנק, הטנק 300 יוצר על ידי ויי תחת השם ויי טנק 300.
סקירה כללית

הטנק 300 הוצג ביולי 2021 בסין תחת השם ויי טנק 300 ויוצר תחת המותג ויי. ב-17 בדצמבר 2020 הוא יצא למכירה בסין. בתערוכת הרכב הבינלאומית של שאנגחאי באפריל 2021 חשפה גרייט וול מוטורס את כוונתה לשווק את רכבי השטח תחת מותג הנקרא טנק, למעשה הרכב הראשון ששווק על ידי המותג טנק הוא ה"טנק 300", "ויי טנק 300" לשעבר.
סקירה כללית > מפרט טכני

הוא כולל מנוע בנזין בנפח 2.0 ליטר טורבו המספק 227 כ"ס ב-5,500 סל"ד. תיבת הילוכים אוטומטית בעלת שמונה הילוכים. הוא מאיץ מ-0 ל-100 בתוך 9.5 שניות ומגיע למהירות מרבית של 170 קמ"ש.
הערות שוליים

1 2  Great Wall Motor to spin off TANK series into standalone brand, autonews.gasgoo.com
↑  Tate, GWM WEY debuts first smart luxury off-road SUV Tank 300, China Car News, Reviews and More, ‏24 ביולי 2020 (באנגלית)
↑  James, GWM WEY TANK 300 Goes Off Assembly Line, To be Launched Soon, China Car News, Reviews and More, ‏10 בדצמבר 2020 (באנגלית)
| טנק |
| --- | --- | --- |
| כלי רכב | טנק 300 • טנק 500 |  |
| מכוניות קונספט | טנק 400 • טנק 600 • טנק 700 • טנק 800 |  |
| אחר | גרייט וול מוטורס (חברת האם ומייסדת החברה) |  |